Diari Oficial de la Generalitat Valenciana


Sumari del DOGV 6754, del 16-04-2012 (2012/3348)

Concessió de premis al major interés turístic a les Gaiates de Castelló de la Plana, en determinades categories, per a l'anualitat 2012.
----------------------------------------------------------------------------------------------------------------------------------------

### Dades del document

Número de DOGV
:   6754

Data del DOGV
:   16-04-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/3348


Data del document
:   09-03-2012

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * distinció honorífica

Concessió de premis al major interés turístic a les Gaiates de Castelló de la Plana, en determinades categories, per a l'anualitat 2012. [2012/3348]  
La Presidenta de l'Agència Valenciana del Turisme, en data 9 de març de 2012, va resoldre:  
«Regular la concessió dels premis al major interés turístic en determinades categories de Gaiates de Castelló de la Plana, per a l'anualitat 2012, amb les següents bases:  
  
Primera  
L'Agència Valenciana del Turisme atorgarà els premis del Concurs Anual de Gaiates de les Festes de la Magdalena, edició 2012, a les gaiates que obtinguen el segon, tercer, quart, quint i sext premi, i el primer i segon premi infantil, pels imports següents:  
  
  
Segon premi 3.000 €  
Tercer premi 1.800 €  
Quart premi 1.300 €  
Quint premi 1.000 €  
Sext premi 700 €  
Primer premi infantil 800 €  
Segon premi infantil 400 €  
  
Les comissions de les gaiates guanyadores rebran, com a premi, els anteriors imports líquids.  
  
Segona  
La resolució del Concurs Anual de Gaiates de les Festes de la Magdalena, edició 2012, competix al jurat designat per la Junta de Festes, consultada la Gestora de Gaiates, i que vetlará per l'estricte compliment de les bases d'este.  
  
Tercera  
La Junta de Festes de Castelló, en la seua qualitat de coordinadora dels premis, facilitarà a l'Agència Valenciana del Turisme tot aquell material imprés (programes, cartells, etc.) necessari per a una adequada difusió de la festa a través de la Xarxa d'Oficines d'Informació Turística Tourist-Info.  
La Junta de Festes de Castelló es compromet a mencionar la col·laboració de l'Agència Valenciana del Turisme i la Conselleria de Turisme, Cultura i Esport en la concessió dels premis esmentats.  
  
Quarta  
La Junta de Festes de Castelló notificarà a l'Agència Valenciana del Turisme, tan prompte com es conega la decisió del jurat i per mitjà de document acreditatiu, els distints premis atorgats a les gaiates, en les categories corresponents, en l'edició 2012.  
Esta comunicació s'efectuarà per mitjà de la remissió a l'Agència Valenciana del Turisme, per part de la Junta de Festes de Castelló, d'un certificat emés pel seu secretari, al qual s'adjuntarà una còpia de l'acta del jurat amb l'adjudicació dels premis de les gaiates, i les dades identificatives de les comissions de les gaiates guanyadores. El pagament dels premis quedarà condicionat a la recepció, per part de l'Agència, de l'esmentada documentació.  
  
Quinta  
Una vegada identificades les comissions de les gaiates guanyadores a què es referix la base primera, la presidenta de l'Agència Valenciana del Turisme emetrà la resolució nominativa de concessió a favor de cada una d'estes.  
En les esmentades resolucions nominatives, la presidenta de l'Agència Valenciana del Turisme requerirà a les comissions de les gaiates guanyadores de cada un dels premis perquè, en compliment de la vigent normativa pressupostària i de concessió d'ajudes, aporten els documents necessaris per a lliurar el premi a favor seu, molt especialment aquells que els acrediten, respectivament, de trobar-se al corrent de les obligacions fiscals i enfront de la Seguretat Social (autoritzant esta Agència a consultar les dites dades en virtut del Decret 165/2010, de 8 d'octubre), de no estar incursa en cap incompatibilitat o prohibició que la inhabilite com a beneficiària d'una subvenció pública, així com de si s'han obtingut altres ajudes o subvencions d'administracions o ens públics diferents de l'Agència Valenciana del Turisme per a la mateixa finalitat objecte de col·laboració econòmica per part d'esta última, als efectes del que preveu l'article 47, apartat 4.b), del text refós de la Llei d'Hisenda Pública de la Generalitat Valenciana, en la redacció donada per l'article 20 de la Llei 14/1997, de 26 de desembre, de la Generalitat Valenciana, de Mesures de Gestió Administrativa i Financera i d'Organització de la Generalitat, posat en relació amb l'apartat 8 del mateix article. Així mateix, les comissions de les gaiates guanyadores hauran d'aportar l'imprés de manteniment de tercers que l'Agència els facilitarà a este efecte, degudament omplit, una còpia de l'acta de nomenament del president de la Gaiata, així com un certificat de l'entitat financera corresponent en què conste el número de compte corrent de la gaiata premiada.  
  
  
Sexta  
L'omissió de qualsevol documentació anteriorment relacionada, o la circumstància de no estar al corrent de les seues obligacions tributàries i enfront de la Seguretat Social, facultarà a l'Agència Valenciana del Turisme per a resoldre la resolució nominativa de què es tracte.  
  
Sèptima  
Previs els tràmits administratius i pressupostaris de compliment obligatori, l'Agència farà efectiu l'import dels premis al major interés turístic a favor de les respectives comissions de les gaiates guanyadores, en les quanties disposades en la base primera, una vegada rebuda i comprovada la documentació justificativa i després de l'informe de l'Àrea de Promoció i Comunicació Turística del fet que les prestacions s'ajusten a allò que s'ha estipulat.  
Contra la present resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius, dins del termini de dos mesos comptats des de l'endemà de ser publicada i, potestativament, podrà interposar-se un recurs de reposició davant de la presidenta de l'Agència Valenciana del Turisme, en el termini d'un mes, a comptar de l'endemà de ser publicada. Tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa».  
  
  
València, 9 de març de 2012.- El director de l'Agència Valenciana del Turisme: Sebastián Fernández Miralles.